text: Art and life, by Mireia Rosich: Tecla Sala, Centre d'Art contemporani a L'H
  Tecla Sala, Centre d'Art contemporani a L'H
  Divendres vàrem anar un grup al tecla Sala. Havia seguit sovint informació sobre les seves exposicions i totes les mogudes de la Comablia en el seu moment, però no hi havia estat mai. La Sala és molt neutra, el cub blanc de Kandinsky. Bona part de l'encant són les columnes de ferro forjat pintades de color clar. Es nota que era un edifici industrial per les cobertes i el maó vist. Avui he llegit que havia estat un molí paperer i que el nom es correspon a la propietària de l'empresa de filadures per la que s'havia construït, la senyora Tecla Sala i Miralpeix (Roda de Ter ,1886 – Barcelona, 1973). Havia de ser d'Osona, on n'hi havia tantes de colònies industrials. (Jo pensava que sala, de Tecla Sala, era per la sala d'art. Doncs no).
  La rehabilitació l'ha convertit en un equipament molt modern, amb una rampa de pujada i un gran hall, i les sales amb sostres alts. Però no puc evitar preguntar-me, a l'Hospitalet? Calia una inversió per un centre d'art contemporani d'aquest nivell al costat de la parada de metro de la Torrassa?. Un dels motius, suposo, pels quals no hi havia arribat a anar mai,...